CELEX: 22009D0099
Language: sk
Date: 2009-09-25 00:00:00
Title: Rozhodnutie Spoločného výboru EHP č. 99/2009 z  25. septembra 2009 , ktorým sa mení a dopĺňa príloha XIII (Doprava) k Dohode o EHP

19.11.2009   
            
            
               SK
            
            
               Úradný vestník Európskej únie
            
            
               L 304/14
            
         
      ROZHODNUTIE SPOLOČNÉHO VÝBORU EHP
   č. 99/2009
   z 25. septembra 2009,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 85/2009 z 3. júla 2009 (1).
            
         
               (2)
            
            
               Rozhodnutím Spoločného výboru EHP č. 69/2009 z 29. mája 2009 (2) sa do dohody začlenilo nariadenie Európskeho parlamentu a Rady (ES) č. 300/2008 (3) a v rámci dohody sa zrušilo nariadenie Európskeho parlamentu a Rady (ES) č. 2320/2002 (4).
            
         
               (3)
            
            
               Nariadenie (ES) č. 2320/2002 by sa malo naďalej uplatňovať v rámci dohody do dňa nadobudnutia účinnosti posledného z rozhodnutí Spoločného výboru EHP, na základe ktorého sa do dohody začleňujú opatrenia potrebné na uplatniteľnosť nariadenia (ES) č. 300/2008.
            
         
               (4)
            
            
               Nariadenie (ES) č. 2320/2002 by sa preto malo opätovne začleniť do dohody so špecifickou úpravou.
            
         
               (5)
            
            
               Nariadenie (ES) č. 2320/2002 by sa malo v rámci dohody zrušiť s účinnosťou odo dňa nadobudnutia účinnosti posledného z rozhodnutí Spoločného výboru EHP, na základe ktorého sa do dohody začleňujú opatrenia potrebné na uplatniteľnosť nariadenia (ES) č. 300/2008.
            
         
               (6)
            
            
               Pokiaľ ide o nariadenie (ES) č. 300/2008, malo by sa doplniť znenie úpravy týkajúce sa memoranda o porozumení týkajúceho sa auditov s Medzinárodnou organizáciou pre civilné letectvo,
            
         ROZHODOL TAKTO:
   Článok 1
   Príloha XIII k dohode sa mení a dopĺňa takto:
   
               1.
            
            
               Znenie bodu 66h [nariadenie Európskeho parlamentu a Rady (ES) č. 300/2008] sa mení a dopĺňa takto:
               
                           i)
                        
                        
                           Úpravy b), c) a d) sa označujú ako úpravy c), d) a e).
                        
                     
                           ii)
                        
                        
                           Za úpravu a) sa vkladá táto úprava:
                           
                                       „b)
                                    
                                    
                                       Článok 8 sa neuplatňuje na štáty EZVO.
                                       V prípade, že na základe článku 8 Komisia uzatvorí memorandum o porozumení týkajúce sa auditov s Medzinárodnou organizáciou pre civilné letectvo (ICAO), štáty EZVO sa budú snažiť uzatvoriť s ICAO memorandum o porozumení zodpovedajúce memorandu, ktoré uzatvorila Komisia.“
                                    
                                 
                     
         
               2.
            
            
               Za bod 66ha [nariadenie Komisie (ES) č. 272/2009] sa vkladá tento bod:
               
                           „66hb.
                        
                        
                           
                              32002 R 2320: nariadenie Európskeho parlamentu a Rady (ES) č. 2320/2002 zo 16. decembra 2002 o ustanovení spoločných pravidiel v oblasti bezpečnostnej ochrany civilného letectva (Ú. v. ES L 355, 30.12.2002, s. 1) sa mení a dopĺňa takto.
                           
                                       —
                                    
                                    
                                       
                                          32004 R 0849: nariadenie Európskeho parlamentu a Rady (ES) č. 849/2004 z 29. apríla 2004 (Ú. v. EÚ L 158, 30.4.2004, s. 1) v znení korigenda uverejneného v Ú. v. EÚ L 229, 29.6.2004, s. 3.
                                       Ustanovenia nariadenia sa na účely tejto dohody vykladajú s týmito úpravami:
                                       
                                                   a)
                                                
                                                
                                                   Opatrenia ustanovené v tomto nariadení sa neuplatňujú na vnútroštátne letecké služby na letiskách na území Islandu.
                                                
                                             
                                                   b)
                                                
                                                
                                                   Opatrenia ustanovené v tomto nariadení sa neuplatňujú na existujúcu infraštruktúru civilnej leteckej dopravy na území Lichtenštajnska.
                                                
                                             
                                                   c)
                                                
                                                
                                                   Toto nariadenie sa uplatňuje do dňa nadobudnutia účinnosti posledného z rozhodnutí Spoločného výboru EHP, na základe ktorého sa do dohody začleňujú opatrenia potrebné na uplatniteľnosť nariadenia (ES) č. 300/2008.“
                                                
                                             
                                 
                     
         
               3.
            
            
               Znenie bodu 66hb [nariadenie Európskeho parlamentu a Rady (ES) č. 2320/2002] sa vypúšťa s účinnosťou odo dňa nadobudnutia účinnosti posledného z rozhodnutí Spoločného výboru EHP, na základe ktorého sa do dohody začleňujú opatrenia potrebné na uplatniteľnosť nariadenia (ES) č. 300/2008.
            
         Článok 2
   Toto rozhodnutie nadobúda účinnosť 26. septembra 2009 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (5), alebo dňom nadobudnutia účinnosti rozhodnutia Spoločného výboru EHP č. 69/2009 z 29. mája 2009, podľa toho, ktorý dátum je neskorší.
   Článok 3
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 25. septembra 2009
      
         
            Za Spoločný výbor EHP
         
         
            predsedníčka
         
         Oda Helen SLETNES
         
      
   
   
      (1)  Ú. v. EÚ L 277, 22.10.2009, s. 37.
   
      (2)  Ú. v. EÚ L 232, 3.9.2009, s. 25.
   
      (3)  Ú. v. EÚ L 97, 9.4.2008, s. 72.
   
      (4)  Ú. v. ES L 355, 30.12.2002, s. 1.
   
      (5)  Ústavné požiadavky neboli oznámené.